Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 161/14/5507	Námestovo, 14.4.2015
EEČ : 2-41-44-2015

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Námestovo
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	stíhaného na tom skutkovom základe, že ako konateľ spoločnosti XXXXX., so sídlom XXXXX, IČO: XXXXX, dal zaúčtovať do účtovnej evidencie firmy nepravdivú faktúru číslo 152/2010 zo dňa 20. 12. 2010 od spoločnosti XXXXX, s.r.o., XXXXX, XXXXX, následne v daňovom priznaní na daň z pridanej hodnoty za zdaňovacie obdobie IV. štvrťrok 2010, podanom na Daňovom úrade v Námestove dňa 25. 01. 2011, vykázal vlastnú daňovú povinnosťo vo výške 1.183,23 €, čím v rozpore s ustanoveniami osobitných predpisov protiprávne znížil vlastnú daňovú povinnost na dani z pridanej hodnoty o 12.100,71 €,

lebo zanikla trestnosť činu

Odôvodnenie:
	Vyšetrovateľ Okresného riaditeľstva PZ Dolný Kubín, uznesením sp. zn. ORP-642/OEK-DK-2013 zo dňa 14. 04. 2014 podľa § 206 ods. 1 Trestného poriadku vzniesol obvinenie XXXXX XXXXX, nar. 15. 01. 1972, pre skutok právne kvalifikovaný ako zločin skrátenia dane a poistného podľa § 276 ods. 1, ods. 2 písm. d) Trestného zákona, ktorého sa mal dopustiť na horeuvedenom skutkovom základe.

	Po skončení vyšetrovania predložila vyšetrovateľka Okresného riaditeľstva PZ Dolný Kubín tunajšej prokuratúre spis s návrhom na zastavenie trestného stíhania podľa § 215 ods. 1 písm. h) Trestného zákona. Z výsledkov vyšetrovania vyplýva, že za štandardných okolností by boli dané podmenky na postavenie obvineného pred súd, no vzľadom na využitie účinnej a zánik trestnosti skutku je návrh vyšetrovateľky dôvodný.
		
	Z potvrdenia a správy Daňového úradu Žilina, pobočka XXXXX, založených na č.l. 203 a 205 vyšetrovacieho spisu, obvinený v dňoch 08. 11. 2013 a 31. 10. 2014 uhradil na účet uvedeného správcu dane dorúbený rozdiel na daniach spolu s príslušentvom v celom rozsahu. Obvinenému bolo umožnené preštudovať spis po skončení vyšetrovania dňa 16. 03. 2015.

	Po preskúmaní vyšetrovacieho spisu a dodatočne zistených skutočností som zistil, že v priebehu  vyšetrovania boli objasnené všetky skutočnosti potrebné na rozhodnutie veci a po doplnení vyššie označených dôkazov sú dané  zákonné dôvody na zastavenie trestného stíhania podľa § 215 ods. 1 písm. h) Trestného poriadku.

	Podľa § 86 ods. 1 písm. e) Trestného zákona, trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Zo zabezpečených dôkazov vyplýva, že predmetný skutok, tak ako bol ustálený v priebehu vyšetrovania, sa stal a vykazuje znaky trestného činu, pričom je dôvodné podozrenie, že ho spáchal obv. XXXXX XXXXX. Na druhej strane však treba konštatovať, že obvinený využil možnosť zbaviť sa trestnej zodpovednosti využitím inštitútu účinnej ľútosti. Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Vladimír Martinovič
prokurátor